VI Oikumeeniline Kirikukogu otsustas, et Kristust kui inimesekssaanut võib piltidel kujutada, mis ühtlasi tähendas senise allegoorilise kujutamise kõrvale jätmist (Kristus kui Jumala Tall). Pildikultuse pooldaja, üks ikooniteoloogia rajajaid Damaskuse Johannes seletas, et Kristus on nähtamatu Jumala kuju ja nagu nähtamatu Jumala armastust tohib jutlustada, nii võib kujutada Kristust ka pildil.